ગ્રામ્ય નારી ખાસ કરીને પશુપાલન કરે છે અને એ ઉપરાંત કૃષિ ક્ષેત્રની અંદર જોતરાયેલી રહેલી છે. જયારે પણ જુઓ ત્યારે આખો દિવસ આપણી બહેનો ખેતરોની અંદર કામ કરતી હોય છે. આવી મહિલાઓ માટે પણ અનેક યોજનાઓ આપણી સરકારે બનાવી છે. એનો લાભ ગુજરાતની નારી આજે લઇ રહી છે. ૧૦૮ની સેવા હોય કે, ૧૮૧ નંબરની સેવા હોય કે ૧૦૯૧ની સેવાઓ હોય મહિલાઓ ઉપર થતી કનડગત, કોઇ હુમલાઓ અથવા અન્ય પ્રકારના કેસોમાં તરત જ એનો સહયોગ લઇ શકે છે એનો ઉપયોગ કરીને પોતાની જાતને અથવા પોતાના કુટુંબને બચાવી શકે છે.